Christopher Fougner Prebensen

Christopher Fougner «Chris» Prebensen (født 22. mai 1937) er en norsk diplomat, internasjonal tjenestemann og organisasjonsmann. Han var generalsekretær i Den norske atlanterhavskomité fra 1997 til 2010.

Prebensen er utdannet historiker. Han begynte sin yrkeskarriere i utenrikstjenesten  og var stasjonert i Nigeria og ved NATOs hovedkvarter i Brussel. Han var senere sjef for presse- og informasjonsavdelingen i Forsvarsdepartementet.«Ny nordmann nær toppen i NATO», Aftenposten, 26. april 1988, s. 3. Deretter var Prebensen fra 1988 til 1993 eksekutiv sekretær i NATO og fra 1994 til 1997 leder for NATOs informasjons- og pressekontor.Principal Officials at the NATO International Staff, NATO, besøkt 7. juni 2010. 

Christopher Fougner Prebensen ble dekorert med Estlands Terra Mariana-korsets orden av 2. klasse for sin støtte til Estlands opptakelse i NATO. 
Han er også tildelt offiserskorset av Litauens fortjenstorden.Apdovanotų asmenų duomenų bazė, Litauens president, besøkt 7. juni 2010.

Han var gift med Inger Prebensen (skilt 1985), og er gift med Anne H. Prebensen. Han har seks barn.

 Referanser 

 Eksterne lenker 
 «Sønnen av Norge», Portrettintervju i Forsvarets Forum, 26. september 2007

Kategori:Norske diplomater
Kategori:Norske organisasjonsledere
Kategori:Terra Mariana-korsets orden
Kategori:Fødsler i 1937